Иван Козлов
Вечерен звън

Превод от руски: Василка Хинкова, —

chitanka.info

На Т. С. Вдмирв-а

Вечерен звън, вечерен звън!

Навява мисли той пред сън

по младини, по бащин край,

където любих аз през май,

където във прощален час

звъна вечерен слушах аз!

Отмина вече пролетта

с лъжовната й красота

и изживяха свойте дни

другарите от младини!

Заспали вечния си сън —

не чуват вече тоя звън!

И аз ще легна някой ден

във гроба и звъна над мен

ще носи лекият ветрец;

след мен ще дойде друг певец

и вече той, не аз, пред сън

вглъбен, ще слуша тоя звън!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.